قاره قۉزیقارینکسللیگی نیمه و بو قنچهلیک خوفلی؟
یقینده هندوستانده کرونا ویروسیدن قوتقریلگن بېمارلر آرهسیده ترقهلگن قاره قۉزیقارین کسللیگی سۉنگگی کونلرده افغانستانده هم کوزهتیلدی.
بو جوده کم پیدا کسلیک بۉلیب، جسماني نقطهی نظردن ضعیف بولگن آدملرگه تأثیر قیلهدی. کسللیکنی کېلتیریب چیقرهدیگن میکروبلر عادتده توپراقده، اۉسیملیکلرده، حیوانلر نینگ چیقیندیلریده، چیریگن مېوه و سبزهواتلرده اوچرهیدی.
هندستاندهگی یوقوملی کسللیکلر بۉییچه متخصصلر میکروب طبیعتده همه جایده ترقهلگن و توپراقده، هواده و حتا ساغلام آدملر نینگ بورونلریده بۉلیشی ممکن دېب حسابلشهدی.
اوشبو متخصصلر نینگ فکریگه کۉره، قاره قۉزیقارین میکروبیدن کېلیب چیققن کسللیک مییه و اۉپکهگه تأثیر قیلهدی و دیابېت و آغیر سرطان کسللیگی گه دچار بولگن آدملر نینگ حیاتی اوچون اوته خوفلیدیر.
شفاکارلر، قاره قۉزیقارین کسللیگی نینگ عمومي اۉلیم درجهسی ۵۰% گچه و آغیر کرونا کسللیگی یوقتیرگن ادملرنی دوالش اوچون ایشلهتیلهدیگن استوییدلر یاکه دارولر اونی قۉزغهتیشی ممکن دېب ایتکنلر.
شفاکارلر بدن ایمنی سی نینگ پهسهییشی بېمارلرده قاره قۉزیقارین کسللیگی نی کېلتیریب چیقریشی ممکن دېدیلر.
هندوستاندهگی یوقوملی کسللیکلر بۉییچه متخصصی دوکتور اکشی نایر، دیابت / شکر بدن اۉرگانیزم نینگ حمایهسینی پهسهیتیرهدی، کروناویروس اونی کوچهیتیرهدی، سۉنگره کروناویروس بیلن کورهشیشده یاردم بېرهدیگن استروییدلر یاقیلغی وظیفهسینی بجرهدی، دېب ایتکن.
منبع: بی بی سی انگلیس بولیمی.
azb_Arab azb_Arab azb_Arab prs_Arab azb_Arab azb_Arab azb_Arab azb_Arab pes_Arab